Mensualment DIXIT realitza dossiers temàtics sobre temes d'actualitat vinculats a l'àmbit d'afers socials.
Aquests dossiers inclouen tot tipus de documentació i recursos sobre una temàtica concreta, com referències bibliogràfiques, articles, normatives o enllaços a webs d'interès.
En parlar d'atenció a la diversitat o d'infants amb necessitats educatives especials, sovint s'hi inclou el col·lectiu d'alumnes amb altes capacitats que, tot i no ser un grup homogeni, requereixen una atenció especialitzada que tingui en compte les seves peculiaritats i necessitats específiques, tan a nivell instrumental com a nivell personal i social, per tal que puguin desplegar tot el seu potencial i siguin reconeguts i acceptats.
El 21 de gener se celebra el Dia Europeu de la Mediació, coincidint amb l'aniversari de l'aprovació pel Comitè de Ministres del Consell d'Europa, l'any 1998, de la 1a Recomanació núm. R(98)1, sobre la mediació familiar.
La mediació es regeix pels principis bàsics de voluntarietat, confidencialitat, imparcialitat i neutralitat.
Amb motiu d'aquesta commemoració, presentem un recull de publicacions, articles i recursos diversos que reflexionen sobre la mediació familiar.
Inclou, per una banda, documents que incideixen en el dret de família i els aspectes legals i, per l'altra, documents que donen pautes sobre la intervenció en famílies des d'un punt de vista psicològic i emocional.
Amb motiu de la commemoració el setembre passat del Dia Internacional per a la Prevenció dels Trastorns de l'Espectre de l'Alcoholisme Fetal (TEAF), us presentem un recull de recursos i publicacions sobre aquesta síndrome d'influència prenatal que té una relació directa amb el consum d'alcohol de la mare durant la gestació de l'embrió.
El TEAF agrupa diverses manifestacions i anomalies físiques i cognitives, així com problemes conductuals, de desenvolupament, d'aprenentatge, etc.
Recull variat i actual de recursos i publicacions que proporcionen informació sobre la violència familiar que tal com la defineix el Diccionari de serveis socials és la violència exercida en el si de la família i perpetrada per membres de la mateixa família, en el marc de les relacions afectives i dels lligams de l'entorn familiar.
Al mes de juny passat es va celebrar el V Congrés del Tercer Sector Social, amb el lema "Créixer socialment", organitzat per la Taula d'Entitats del Tercer Sector Social de Catalunya.
Enguany se celebren els 600 anys de l'arribada del poble gitano a Catalunya.
Aquesta commemoració amb el lema "600 anys del Poble Gitano a Catalunya.
Un poble dins un país", aplega diverses actuacions que promouen la cultura gitana com a part de la història i cultura catalanes i fan difusió dels seus valors i de la seva contribució al país al llarg d'aquests 600 anys.
Recull variat de recursos i publicacions que proporcionen informació i elements de reflexió sobre les característiques del procés d'envelliment i les necessitats d'atenció social i de salut de les persones amb discapacitat i/o dependència.
Dossier que reuneix monografies, articles de revista i recursos que aporten informació diversa sobre les persones sense llar i el Moviment Housing First, un model d'intervenció per a persones que viuen al carrer que prioritza, en una primera fase, l'accés a un habitatge assequible i permanent, alhora que ofereix suport psicosocial, sanitari, etc.
Un any més, i amb motiu de la Diada de Sant Jordi, DIXIT Centre de Documentació de Serveis Socials ofereix una selecció actual d'assaigs, novel·les i contes infantils i juvenils de temàtica social que podeu trobar aquests dies a les llibreries catalanes.
Aquest dossier recull monografies, articles de revista i recursos que reflexionen des de mirades diverses sobre el procés migratori i les repercussions psicològiques, mèdiques i socials que viuen les persones que migren.